o
Thaimaan lapset saavat kuulla Jeesuksesta nyt ensi kertaa.
Asialla on pieni maalaiskirkko, jonka varat olivat hupenemassa.
Onneksi CBN lähti apuun.
Muiden ikäistensä tapaan Muu odottaa kovasti viikonloppua.
Innostus ei johdu vapaapäivistä, vaan jumalanpalveluksesta.
Rakastan seurakunnassa käymistä, koska saan siitä onnellisen olon.
CBN on auttanut tätä seurakuntaa tekemään lapsityötä.
Tässä on pastori Sayran.
Rakastan lapsia. Olen saanut Jumalalta kutsun opettaa heitä.
En kuitenkaan saanut tarvittavia varoja.
CBN:n avulla seurakunta perusti yrityksen ja alkoi myydä sieniä.
Nyt seurakunta voi ostaa pelejä, askartelutarvikkeita ja evankelista
materiaalia, jonka avulla uudet lapset kuulevat Jeesuksesta.
Vähän aikaa sitten Muu antoi elämänsä Jeesukselle.
Olen iloinen, että opin tuntemaan Jeesuksen. Hän on aina kanssani.
Seuraavalla viikolla Muu toi parhaan ystävänsä kirkkoon.
CBN:n avulla voimme saavuttaa enemmän ihmisiä.
Kiitos CBN:lle, että sain tutustua Jeesukseen.
Muun kaltaisia lapsia on tullut uskoon ympäri maailmaa teidän
apunne ansiosta.
Voit muuttaa maailmaa, kun lähdet mukaan 700 Clubin toimintaan.
Katsojamme ovat lähettäneet meille kysymyksiä.
Cindy kysyy, onko syntiä kertoa huolistaan uskovalle ystävälle,
vai pitäisikö ne jättää vain Jumalan tietoon?
Raamattu sanoo, että puheemme tulisi olla suloista
ja tuoda toivoa ympärillämme oleville.
Ei ole hyvä kipata huoliaan jonkun toisen kannettavaksi.
On parempi mennä puhumaan sielunhoitajan tai pastorin kanssa.
Puhu Herralle näistä asioista.
Pelko on oikeastaan itsessään jo syntiä, mutta siitä puhuminen
ei ole. Täydellinen rakkaus karkottaa pelon.
Anna itsesi täyttyä Jeesuksen rakkaudella. Keskity siihen,
kuinka paljon hän rakastaa sinua ja kuinka hän pitää sinusta huolen
Tällä tavoin pelkosi alkaa hävitä.
Henry Blackaby opettaa juuri tästä aiheesta, että meidän tulisi
keskittyä ensimmäiseen käskyyn, eli Jumalan rakastamiseen
kaikesta sydämestämme.
Silloin tapahtuu juuri tämä, että pelot hälvenevät.
Kun rakastaa Jumalaa, ei pelolle ole sijaa.
Seuraavaksi Troyn kysymys: Pat kutsuu Jumalaa isäksi.
Oma isäsuhteeni on ollut vaikea. Kuinka voin välttyä liittämästä
näitä negatiivisia tunteita Jumalaan?
Kannattaa rukoillessa keskittyä häneen ja hänen kaikkivaltiaaseen,
rakastavaan ja ikuiseen olemukseensa.
Kun keskityt tähän, voit unohtaa maallisen isäsi teot.
Olen pahoillani, että isäsi käyttäytyi väärin.
Maailmassa on paljon huonoja isiä.
Perheenisä viittaa kuitenkin Jumalan silmissä taivaan isään.
Jeesus puhutteli Jumalaa taivaan isänä. Jumala siis tahtoo meidän
näkevän hänet isänämme.
Kun rukoilet, yritä unohtaa isäsi ja keskittyä maailman luojaan,
joka rakastaa sinua ja kuoli puolestasi.
Mainitse näitä asioita ääneen ja ylistä häntä.
Lue Raamatusta, miten esimerkiksi Daavid rukoili.
Alexa kirjoittaa: Muutama kuukausi sitten isäni joutui laittamaan
Alzheimerin tautia sairastavan äitini hoivakotiin. Nyt isäni kokee
olevansa tarpeeton. Osaatteko neuvoa, miten tässä tilanteessa
voisi kokea itsensä taas tarpeelliseksi?
Tärkein asia, mitä kukaan voi tehdä, on rukoilla.
Rukous voi siirtää vuoria.
Nykypäivän viestintäyhteyksien maailmassa isäsi voisi vaikka
aloittaa esimerkiksi sähköpostin välityksellä toimivan palvelutyön.
Kuvittele, että olet masentunut ja saat rohkaisevan sähköpostin,
joka sisältää profeetallisen sanan. Toisen elämä voi muuttua.
Esimerkiksi sotilaat saattaisivat rohkaistua tällaisesta.
Ei ole hyvä keskittää oma elämä vain yhden henkilön varaan.
Elliot kysyy: Viime aikoina olen saanut kitkettyä joitain vanhoja
ihmissuhteita ja tapoja elämästäni. En tahdo palata entiseen elämääni.
Kuinka voin pitää sydämeni herkkänä?
Pidä lyhyet tilivälit Jumalan kanssa.
Teemme syntiä joka päivä. Jotain tapahtuu aina.
Aloita aamusi tunnustamalla syntisi ja pyytämällä anteeksi.
Juttele hänelle. Rukous on vuoropuhelua.
Kerro hänelle asioistasi ja pyydä, mitä tarvitset.
Lue Raamattua ja anna sen vaikuttaa sydämeesi, niin se säilyy pehmeänä.
Tunnustamattomat synnit kovettavat sydämen.
Sean kysyy: Miksi Jumala sanoo Israelia valituksi kansakseen?
Eikö hän ole valinnut meitä muita?
Hän on valinnut meidät kaikki. Hän valitsee meidät eri tehtäviin.
Silti Israel valittiin erityisellä tavalla vastaanottamaan Jumalan
viestejä. Messiaskin tuli heidän kauttaan.
Messiaan ja profeettojen täytyi tulla jostakin kansasta.
Israel oli kansa, jonka kautta he tulivat koko maailmaan.
Israel valittiin tätä tarkoitusta varten.
Sinutkin on valittu jotain tarkoitusta varten.
Tässä oli kaikki kysymykset.
Seuraavaksi erään huumekauppiaan tarina.
Sanoin hänelle, että jos hän on todellinen, haluan muuttua.
Juuri samalla hetkellä koko rakennuksesta meni sähköt.
Kohta näet, mitä hän näki pimeydessä.
Ennen sotaa Ivan työskenteli taidemaalarina.
Sodan aikana eräs sotilas oli pelastanut hänen henkensä.
Ivan oli maalannut muotokuvan kaatuneesta ystävästään
ja vei sen nyt hänen perheelleen.
Joitain vuosia myöhemmin perhetilan isäntä kuoli ja omaisuus
huutokaupattiin. Ostajia tuli ympäri maailmaa.
Huutokauppa aloitettiin kaatuneen pojan muotokuvasta.
Kukaan ei halunnut ostaa sitä.
Silti huutokaupan vetäjä vaati, että tämä maalaus kaupattiin ensin.
Viimein köyhä puutarhuri tarjosi taulusta pienen summan.
Taulu meni hänelle, koska muut eivät tehneet tarjouksia.
Kaikki odottivat kaupanteon vihdoin pääsevän vauhtiin.
Toisin kävi. Kuka sai pojan, sai kaiken, sanoi vetäjä.
Tilan isäntä oli kirjoittanut testamenttiinsa, että kuka ostaisi
hänen kuolleen poikansa muotokuvan, saisi kaiken omaisuuden.
Jumalalla ei ole suurempaa lahjaa sinulle, kuin hänen poikansa,
Jeesus Kristus. Kun saat hänet, saat kaiken.
Mark Brooks eli pakosalla. Häntä jahtasivat sekä poliisi,
että hänen oma isänsä.
Eräänä päivänä huone, jossa hän oli, pimeni.
Viisivuotiaana Mark Brooks oli jo oppinut tärkeän läksyn.
Kotona ei ollut turvallista.
Isäni saattoi suuttua yhtäkkiä ja heitellä tavaroita tai lyödä äitiä.
Hän käytti fyysistä ja henkistä väkivaltaa.
Saatoimme herätä kesken yöunien siihen, että äidin päätä
hakattiin peiliin.
Markin ystävät olivat vanhempia ja käyttivät huumeita.
8-vuotiaana Mark poltti jo pilveä, ja tuli riippuvaiseksi huumeista.
Jäin koukkuun joka kerta, kun kokeilin jotain, oli se sitten
mitä huumetta tahansa.
Vuosien kuluessa Mark joutui syvemmälle huumekauppaan ja
alkoi myydä LSD:tä. Hänen elämänsä oli yhtä juhlimista.
Aloin käyttää yhä vahvempia huumeita ja pysyin viikkoja
poissa kotoa.
Mark yritti lopettaa huumeet ja kävi jopa vierotushoidossa,
mutta mikään ei auttanut. Hän meni naimisiin ja sai tyttären,
muttei voinut huolehtia heistä. Vaimo otti vauvan ja muutti pois.
Hän ei halunnut minun olevan osa elämäänsä huumeiden takia.
Mark luopui huoltajuudesta.
Minusta tuntui, että tein oikein. En halunnut tyttäreni elävän
huumeriippuvaisessa kodissa.
Sitten Mark alkoi tapailla Loria, joka oli lapsena käynyt kirkossa.
Aloimme seurustella ja juoda yhdessä. Salasin huumeidenkäyttöäni
parin vuoden ajan, mutta sitten tarjosin hänellekin huumeita.
He menivät naimisiin, mutta joutuivat piileksimään poliisilta.
Huumeet tekivät meistä vainoharhaisia. Möimme huumeita
motellien ulkopuolella. Saatoimme saada varoituksen keskellä yötä,
pakata omaisuutemme ja lähteä parin kuukauden pakomatkalle.
8 vuoden huumeidenkäytön jälkeen Lori teki jotain ennennäkemätöntä.
Hän alkoi lukea minulle Raamattua, kun olimme huumehumalassa.
Parin kuukauden päästä hän sanoi, että jättää minut, jos en tule
hänen kanssaan kirkkoon. Hän käytti näitä sanoja.
Lori oli palaamassa lapsuutensa uskoon. Mark lähti mukaan kirkkoon,
koska pelkäsi menettävänsä Lorin.
Hän vastasi alttarikutsuun jo silloin ensimmäisellä käynnillä.
Seuraavien kolmen viikon aikana näin hänessä suuria muutoksia.
Myös Mark päätti antaa elämänsä Jeesukselle.
Istuin kirkon takaosassa ja sanoin Jumalalle,
etten tiedä, onko hän ollenkaan olemassa,
mutta jos hän on jossain olemassa, jos Jeesus on todella olemassa,
niin haluan muuttua.
Juuri silloin rakennuksesta meni sähköt.
Mark tiesi, että oli saanut vastauksensa.
Kun tuli alttarikutsun aika, menin suoraan eteen.
Mark antoi elämänsä Jeesukselle.
En halunnut enää huumeita. Kun tulimme samana päivänä kotiin,
vedin kaikki huumeet vessasta alas.
Nyt Mark ja Lori kertovat Jeesuksesta huumeenkäyttäjille.
Heillä on kolme poikaa, ja Mark pitää yhteyttä tyttäreensä.
Hän on kiitollinen Jumalalle.
Minulla oli tapana aloittaa päiväni huumeilla.
Nyt aloitan päiväni puhumalla Jeesukselle. Luen sanaa.
Ei ole kyse uskonnosta, vaan suhteesta Jeesukseen.
Mark on muuttunut mies. Myös sinä voit muuttua.
Haluatko löytää ilon elämääsi? Vai oletko mieluummin huumeiden,
alkoholin tai muiden aineiden orja?
Mitä valitset, vapauden vai orjuuden?
Haluatko olla orja vai vapaa?
Kun olet Jeesuksen oma, olet vapaa.
Kun ihmisen poika tekee sinut vapaaksi, olet todella vapaa.
Sinä vapaudut huumeista, kirouksista ja kärsimyksistäsi.
Jumala vapauttaa sinut. Tai voit jäädä huumeiden orjaksi.
Kumman valitset? Vapauden vai orjuuden?
Valitse vapaus. Haluan, että valitset vapauden tänään.
Saat sen antamalla elämäsi Jeesukselle. Hän vapauttaa sinut.
Rukoile kanssani näillä sanoin.
Herra Jeesus Kristus. Olen syntinen.
En ole vapaa. Sinä tiedät ongelmani, vihani ja katkeruuteni.
Tiedät huumeidenkäytöstäni ja kaikesta, mitä teen.
Herra, en halua näitä asioita enää. Haluan olla vapaa, ja haluan sinut.
Avaan sydämeni nyt sinulle ja pyydän sinua astumaan sisään.
Tule sydämeeni ja elä kauttani. Elän sinulle ja palvelen sinua
koko loppuelämäni ajan.
Kiitos Jeesus, että kuulit rukoukseni ja että tulit sydämeeni.
Isä, anna Pyhän Hengen voiman laskeutua näiden katsojien ylle,
Jeesuksen nimessä, aamen.
Nyt voit sanoa, että olet rukoillut ja antanut elämäsi Jeesukselle.
Seuraavaksi kuulemme naisesta, joka kapinoi vallankumousta vastaan.
Hän tarttui minuun ja sanoi, että tukkaani näkyy.
Olin pieni tyttö, joten juoksin karkuun.
Pian näet, kuinka hän löysi vapauden.
Lapsen rakkaus isäänsä kohtaan.
Isän ilo pojastaan.
Eliniän kestävä yhteys.
Isän rakkaus.
Onko olemassa suurempaa rakkautta?
Jumalan rakkaus on ikuista, muuttumatonta ja pysyvää.
Jumala on lähempänä, kuin arvaatkaan. Soita meille jo tänään.
Iranilaisilla naisilla on joskus ollut ihmisoikeuksia.
Nuoret tytöt saivat käyttää mielensä mukaisia vaatteita.
Sitten tuli Ajatolla.
Vuonna 1979 miljoona mielenosoittajaa tulvi kaduille,
kun Ajatolla Khomeini syrjäytti Iranin Shah-johtajan.
Hän asetti kaikki kansalaiset islamilaisen lain alle.
Minulla oli hauska lapsuus ennen vallankumousta.
Samiran vanhemmat eivät olleet uskonnollisia, joten hän vastusti
tiukkoja säädöksiä.
Emme saaneet enää pukeutua tiettyihin vaatteisiin.
Sitten jouduimme käyttämään takkeja, huiveja ja farkkuja.
Saimme pukeutua vain tummiin väreihin. Voit kuvitella,
miten vaikeaa tämä oli Iranin kuumassa kesässä.
Hän inhosi lakeja, jotka syrjivät tyttöjä.
Tytöt eivät saaneet uida uima-altaassa.
Vanhemmat saattoivat joutua tästä vankilaan.
Pienenä tyttönä minusta tuntui, että elämäni vietiin minulta.
Mikään ei ollut enää hauskaa.
Eräänä päivänä naispuolinen poliisi pysäytti Samiran kadulla,
koska hänen tukkansa pilkotti huivin alta.
Hän tarttui minuun ja kysyi, miksi tukkaani on näkyvissä.
Hän alkoi saarnata minulle siitä, kuinka teen syntiä
ja käyttäydyn sopimattomasti.
Olin pieni tyttö, joten juoksin karkuun.
Pelkäsin, että minut pidätettäisiin.
Kokemus oli hyvin traumaattinen.
Samira alkoi ajatella säädösten edustavan Jumalaa.
En halunnut sellaista Jumalaa. Jos Jumala olisi olemassa,
hän olisi oikeudenmukainen, eikä erottelisi miehiä ja naisia.
Hänen mielensä muuttui, kun perhe muutti Yhdysvaltoihin.
Hänen pikkusiskostaan tuli kristitty ja Samira näki
muutoksen tämän sydämessä.
Hän muuttui eri ihmiseksi.
Kun katsoin hänen silmiinsä, luulin katselevani enkeliä.
Aloin miettiä, olisiko Jumala sittenkin olemassa.
Hän meni tapaamaan siskonsa pastoria.
Hän näytti minulle Raamatun ja selitti Jeesuksen tuoman
pelastuksen sanoman.
Lopullinen vastaus löytyi kristillisestä radio-ohjelmasta.
Siellä puhuttiin naisesta, joka oli yrittänyt elää hyvin,
muttei silti tiennyt, mihin oli matkalla.
Ajattelin, etten tiedä minne kuoltuani joudun.
Samira rukoili radio-ohjelman juontajan kanssa.
Rukoilin syntisen rukouksen ja otin Jeesuksen sydämeeni.
Samira yllättyi Kristuksen naisille suomasta vapaudesta.
Kun näin, miten Jeesus arvostaa naisia,
ymmärsin jotain Jumalan rakkaudesta ja oikeudenmukaisuudesta.
Ne eivät riipu historiallisista aikakausista.
Nyt Samira auttaa naisia, jotka haluavat paeta islamin tiukkuutta.
Kiitän Jumalaa siitä, että olen tässä maassa.
Samira tietää, että todellinen vapaus tulee Jeesuksen kautta.
Naisia alistetaan monissa maissa vain sen takia,
että he ovat naisia.
Jeesuksessa kaikki tämä katoaa, ja olemme kaikki samanarvoisia.
Saamme kaikki yhtä valtavan paljon rakkautta Jumalalta,
ja olemme kaikki yhtä. Tämä on Jeesuksessa kaunista.
Olemme kaikki yhtä, ja hän on isämme ja luojamme.
Jeesus on pelastajamme.
Hän tuli maan päälle, jotta me voisimme viettää ikuisuuden
hänen kanssaan.
Kun ihminen yrittää kehittää jotain itseään suurempaa,
jota voisi palvoa, tuloksena on säädöksiä ja järjestelmiä.
Järjestelmät eivät kuitenkaan voi muuttaa sydämiämme,
eivätkä antaa meille rauhaa, kun toimimme väärin.
Järjestelmät eivät voi vapauttaa riippuvuuksista, eivätkä antaa
tyydytystä tai tarkoitusta elämälle.
Järjestelmät eivät pysty tähän. Vain yhteys pystyy.
Kristinusko on ainut usko maailmassa, joka perustuu
Jumalan henkilökohtaiseen yhteyteen ihmisen kanssa.
Jumala tahtoo olla meihin yhteydessä ja jopa antaa
Henkensä meidän sisällemme.
Hän muuttaa meidät. Samirakin näki siskonsa muuttuvan.
Ehkä sinä taistelet vajavuuksiasi, tyhjyyttä tai pelkoa vastaan.
Mikään ei tunnu tuovan vastausta.
Sinun täytyy tutustua luojaasi. Sinut on tarkoitettu elämään
yhteydessä häneen ja viettämään ikuisuus hänen kanssaan.
Tiedätkö mihin menet, kun kuolet? Jumala haluaa sinun tietävän,
että kuulut hänelle.
Hän laittoi ikuisuuden sydämiimme.
Jokainen meistä joutuu päättämään, mitä tekee Jumalan suhteen.
Mitä sinä teet hänen suhteensa?
Nyt olet nähnyt, kuinka Jumala on koskettanut muita ihmisiä.
Heidän elämänsä muuttuivat. Mitä sinä teet?
Jumalan sana lupaa, että kenet Jeesus vapauttaa, on todella vapaa.
Voit saada tämän vapauden.
Se on ilmainen lahja rakastavalta Jumalalta, joka haluaa olla suuri
osa elämääsi.
Hän tahtoo sinun rakastavan häntä ja tuntevan hänet.
Hän ei piiloudu sinulta.
Kutsu hänet sydämeesi ja elämääsi. Rukoile kanssani nyt.
Jumala, haluan tuntea sinut, samalla tavalla, kuin Samira.
Jeesus, haluan sinun vapauttavan minut. Haluan syntini anteeksi.
Muuta minut ja anna minun elää tarkoituksenmukaisesti.
Tule sydämeeni ja elämääni. Anna syntini anteeksi.
Tiedät, kuinka paljon niitä on. Opeta minulle tiesi ja muuta minut.
Kiitos, että kuolit puolestani. Uhrisi peitti syntini.
Tule elämäni Herraksi. Opeta minua elämään sinulle.
Muuta ajattelutapani. Anna minulle korvat kuulla, kun puhut.
Haluan sinut kokonaan. Annan sinulle kaikkeni.
Jeesuksen nimessä, aamen.
Soittakaa esirukoilijoillemme, he odottavat soittoanne.
Lopuksi nämä sanat 1. Johanneksen kirjeen 4:16.
Jumala on rakkaus, ja kuka pysyy rakkaudessa, se pysyy Jumalassa,
ja Jumala pysyy hänessä.
Nähdään taas pian.
Jokainen lapsi ymmärtää rakkauden kieltä.
Jokainen lapsi tarvitsee sitä.
Kuinka lapsi voi kasvaa ilman rakkautta?
Voiko tätä suurempaa rakkautta olla?
Jumalan rakkaus on ikuista, muuttumatonta ja kestävää.
Jos haluat jutella sinusta välittävän ihmisen kanssa,
soita esirukoilijoillemme jo tänään.
Suomennos: Hanna Tischer